Σχολή Τεχνικής Εκπαίδευσης Αξιωματικών Μηχανικού

Η Σχολή Τεχνικής Εκπαίδευσης Αξιωματικών Μηχανικού (Σ.Τ.Ε.Α.ΜΧ.) είναι Τεχνική Στρατιωτική Σχολή του Στρατού Ξηράς, αντίστοιχη των Πολιτικών Μηχανικών του ΕΜΠ. Η έδρα της βρίσκεται στην Αθήνα, στο Γουδί. Ιδρύθηκε την 2η Σεπτεμβρίου 1925. Σε αυτή φοιτούν Αξιωματικοί του Μηχανικού (Στρατός Ξηράς) καθώς και Μηχανικοί Αξιωματικοί του Πολεμικού Ναυτικού. Η φοίτηση στη Σ.Τ.Ε.Α.ΜΧ. διαρκεί πέντε εξάμηνα, περιλαμβάνει και διπλωματική εργασία, ενώ η εισαγωγή της σε αυτή γίνεται με κατατακτήριες εξετάσεις.

 Η ΣΤΕΑΜΧ ιδρύθηκε ως Σχολείο Τεχνικής Εκπαίδευσης με το ΝΔ της 2ης Σεπτεμβρίου 1925, που δημοσιεύτηκε στο υπ' αριθμόν 247 ΦΕΚ, τεύχος Α', 11 Σεπτεμβρίου 1925. Με το ΝΔ, 6 Φεβρουαρίου 1926, υπάχθηκε στη Σχολή Εφαρμογής Μηχανικού, ως Σχολή Τεχνικής Εκπαιδεύσεως, με δύο τμήματα: Το τμήμα Τεχνικών Έργων Το τμήμα Ηλεκτρολογίας και ΜηχανολογίαςΕπίσημη έναρξη λειτουργίας της Σχολής έγινε στις 4 Φεβρουαρίου 1926. Με το Νόμο 4838/1930 κυρώθηκε το από 6 Φεβρουαρίου 1926 ΝΔ και η Σχολή ονομάσθηκε Τμήμα Τεχνικής Εκπαιδεύσεως της Σχολής Εφαρμογής Μηχανικού. Με τον Νόμο 2125/1939, Τεύχος πρώτον, αρ. φύλλου 329, καθορίσθηκε η παύση λειτουργίας της Σχολής μετά τον εισιτήριο διαγωνισμό κατά το έτος 1940. Με το ΝΔ 1204/1949 επανιδρύθηκε η Σχολή με την επωνυμία «Σχολή Τεχνικής Εκπαίδευσης Αξιωματικών Μηχανικού (Σ.Τ.Ε.Α.ΜΧ.)». Με το Νόμο 1394/1983 «Εκπαίδευση Στελεχών του Στρατού Ξηράς», καταργήθηκε ο ΑΝ 2125/1939, η Σχολή ονομάσθηκε ΣΤΕΑΜΧ και ανήκει στις Στρατιωτικές Σχολές Ανωτάτης Τεχνικής Εκπαιδεύσεως. Από το 1926 μέχρι σήμερα αποφοίτησαν από τη σχολή Αξιωματικοί του Μηχανικού οι οποίοι υλοποίησαν όλο το φάσμα των κατασκευών στον Ελληνικό Στρατό που αναλυτικά μπορούν να συνοψιστούν στις παρακάτω κατηγορίες: Οχύρωση: Οχύρωση των συνόρων της Μακεδονίας και της Θράκης (Γραμμή Μεταξά). Αεροδρόμια: Κατασκεύασαν στον Ελλαδικό χώρο πολλά και σύγχρονα πολεμικά αεροδρόμια. Έργα Στρατιωτικού Ενδιαφέροντος: Κατασκεύασαν ή επέβλεψαν πολλά και σύγχρονα στρατόπεδα. Έργα Κοινής Ωφελείας: Δέχτηκαν το μεγαλύτερο βάρος της αποκαταστάσεως των σεισμόπληκτων περιοχών Θεσσαλίας, Ηπείρου, Επτανήσων, Πελοποννήσου και Αθηνών. Συμμετείχαν και επέβλεψαν στην κατασκευή μεγάλων τεχνικών έργων, έργων εθνικής οδοποιίας και υλοποίησαν ένα ευρύ πρόγραμμα εγγειοβελτιωτικών έργων μέσα από τις τότε τεχνικές υπηρεσίες του Μηχανικού (ΣΥΚΕΑ, ΜΟΜΑ).Στη Σχολή δίδαξαν Καθηγητές παγκοσμίου κύρους οι οποίοι διετέλεσαν και υπουργοί, υφυπουργοί, πρόεδροι της Ακαδημίας Αθηνών, πρυτάνεις, αντιπρυτάνεις, καθηγητές του ΕΜΠ και άλλων ανωτάτων σχολών, πρόεδροι οργανισμών, ανώτατοι κρατικοί υπάλληλοι και ιδιώτες με αναγνωρισμένο επιστημονικό κύρος. Μεταξύ αυτών οι Περικλής Θεοχάρης, Ευάγγελος Παναγιωτουνάκος, Θεοδόσιος Τάσιος, Ιωάννης Σκούπας, Δημοσθένης Πίππας, Κυπριανός Μπίρης, Γεώργιος Λεντούδης, Σταύρος Τριανταφυλλίδης, Αντώνιος Λοΐζος, Αντώνιος Κουνάδης κ.α. Σκοπός της Σ.Τ.Ε.Α.ΜΧ. είναι η παροχή ανώτατης επιστημονικής και τεχνικής εκπαίδευσης στους Αξιωματικούς Μηχανικού του Στρατού Ξηράς και μηχανικούς Αξιωματικούς του Πολεμικού Ναυτικού προκειμένου να καταστούν ικανοί να: Συντάσσουν μελέτες στρατιωτικών έργων. Επιβλέπουν την εκτέλεση στρατιωτικών έργων. Επιβλέπουν τη συντήρηση στρατιωτικών έργων και εγκαταστάσεων. Η Σ.Τ.Ε.Α.ΜΧ. είναι Τεχνική Στρατιωτική Σχολή αντίστοιχη των Πολιτικών Μηχανικών του ΕΜΠ. Δικαίωμα φοίτησης έχουν Αξιωματικοί του Μηχανικού του Στρατού Ξηράς, απόφοιτοι της Στρατιωτικής Σχολής Ευελπίδων, καθώς και Μηχανικοί Αξιωματικοί του Πολεμικού Ναυτικού, απόφοιτοι της Σχολής Ναυτικών Δοκίμων. Η εισαγωγή γίνεται με κατατακτήριες στα μαθήματα της Μαθηματικής ανάλυσης, Αναλυτικής Γεωμετρίας και Άλγεβρας, Φυσικής και Μηχανικής. Φοιτούν κάθε χρόνο μέχρι 13 Αξιωματικοί του Μηχανικού και κάθε διετία ένας Κύπριος Αξιωματικός του Μηχανικού και ένας Αξιωματικός του Πολεμικού Ναυτικού. Η εκπαίδευση διαρκεί 5 εκπαιδευτικά εξάμηνα. Τα μαθήματα που διδάσκονται στη Σχολή είναι κατεύθυνσης Πολιτικού Μηχανικού του ΕΜΠ και επιπλέον διδάσκεται το μάθημα της Οχυρωτικής. Εκτός της εκπαίδευσης στις αίθουσες διδασκαλίας πραγματοποιούνται και: Εργαστηριακές ασκήσεις (στα εργαστήρια του ΕΜΠ). Εργασίες πεδίου (κυρίως στην Οδοποιία και τη Γεωδαισία). Διαλέξεις. Υπολογιστικά και κατασκευαστικά θέματα. Επισκέψεις σε τεχνικά έργα. Διπλωματική εργασία.Το εκπαιδευτικό προσωπικό της Σχολής περιλαμβάνει καθηγητές, αναπληρωτές καθηγητές, λέκτορες του ΕΜΠ ή άλλης ανώτατης σχολής, ιδιώτες διπλωματούχους ανωτάτων σχολών κατόχους διδακτορικού διπλώματος και αποστράτους Αξιωματικούς πτυχιούχους του ΕΜΠ ή ισότιμης σχολής. Στους σπουδαστές που αποφοιτούν από τη Σχολή, απονέμεται σε ειδική τελετή, πτυχίο ισότιμο με το πτυχίο των Ανωτάτων Σχολών του Κράτους (ΝΔ 2125/1939). Οι απόφοιτοι Αξιωματικοί της Σ.Τ.Ε.Α.ΜΧ. φέρουν αντίστοιχο διακριτικό, ενώ το πτυχίο της Σ.Τ.Ε.Α.ΜΧ. θεωρείται απαραίτητο προσόν για κάθε Αξιωματικό του Μηχανικού, καθώς παίζει καθοριστικό ρόλο στην μετέπειτα εξέλιξή του. ιστοσελίδα Αρχειοθετήθηκε 2010-11-19 στο Wayback Machine. Η επίσημη σελίδα της Σ.Τ.Ε.Α.ΜΧ.